Краят на света настъпва след седмица?
Учените прогнозират сериозни катаклизми на Земята на 19 март тази година, тъй като тогава Луната ще се приближи до нея на най-близкото разстояние от 1992 година насам. 

Според някои от изследователите в тази област, на нашата планета се очакват природни бедствия, тъй като естественият й спътник ще се приближи към повърхността й на много близко разстояние.
Някои  учени са пуснали тревожна информация в Интернет, според която човечеството е изправено пред сериозна опасност. Част от прогнозите са за повсеместни земетресения и вулканична дейност.

Предходните сближавания на Земята с нейния естествен спътник са били през 1955, 1974, 1992 и 2005г, като 1992 г. Луната е била най-близо. Факт е, че именно в тези периоди са наблюдавани различни природни бедствия, като например циклона Трейси, който опустоши австралийския град Дарвин, мощното цунами, отнело живота на хиляди в Индонезия в началото на 2005г.
Според учените катаклизмите продължават и няколко години след близките приближавания на спътника на Земята до нея. 

Друга част от учените бързат да успокоят разтревожените хора, че не може да се говори за края на света. Пит Уилър от Международния център по радиоастрономия смята, че ще има земетресения и изригвания на вулкани, но те няма да са по-чести явления от друг път.
Австралийският астроном Дайвид Ренеке напълно споделя мнението на Уилър и добавя, че човечеството не трябва да се поддава на писанията на някои сеирджии, които целят единствено да предизвикат сензации.
